APSTIPRINĀTS

Rīgas plānošanas reģiona

Iepirkuma komisijas

2020. gada 15. oktobra sēdē

1. protokols

**Iepirkums**

Atbilstoši Publisko iepirkumu likuma 9. panta divdesmitajai daļai

**Apmācību nodrošināšana Rīgas plānošanas reģiona valsts sociālās aprūpes centru darbiniekiem un pašvaldību piesaistītiem sociāliem mentoriem pilngadīgu personu ar garīga rakstura traucējumiem sagatavošanai pārejai uz dzīvi sabiedrībā.**

iepirkuma identifikācijas Nr. T/RPR/2020/DI-22

UZAICINĀJUMS IESNIEGT PIEDĀVĀJUMU

Rīga, 2020.gads

1. **VISPĀRĪGIE NOSACĪJUMI**
	1. **Pasūtītājs un līguma slēdzējs:**

Rīgas plānošanas reģions

Reģistrācijas Nr.90002222018

Adrese: Zigfrīda Annas Meierovica bulvāris 18, Rīga, LV-1050, Latvija

|  |  |
| --- | --- |
| Kontaktpersonas | Par tehnisko specifikāciju:**Annele Tetere**, projekta vadītājatel. 25444918; e-pasts: annele.tetere@rpr.gov.lvPar tirgus izpētes procedūru: **Anita Līce**, jurists;tel. 26556633; e-pasts: anita.lice@rpr.gov.lv |

* 1. **Iepirkuma priekšmets:** “Apmācību nodrošināšana valsts sociālās aprūpes centru darbiniekiem un pašvaldību piesaistītiem sociāliem mentoriem pilngadīgu personu ar garīga rakstura traucējumiem sagatavošanai pārejai uz dzīvi sabiedrībā”, atbilstoši tehniskās specifikācijas (1.pielikums) prasībām.
	2. **Finansējuma avots**: Eiropas Sociālā fonda projekta “Deinstitucionalizācija un sociālie pakalpojumi personām ar invaliditāti un bērniem” (turpmāk-Projekts) līdzekļi. Projekta numurs: 9.2.2.1./15/I/002.
	3. **CPV kods:** 80510000-2 (speciālistu mācību pakalpojumi).
	4. **Iepirkuma līguma izpildes termiņš:** 6 (seši) mēneši no iepirkuma līguma noslēgšanas brīža.
	5. **Iepirkuma izpildes vieta** – Rīgas plānošanas reģiona teritorija (skatīt Ministru kabineta 2009.gada 5.maija noteikumos Nr.391 “Noteikumi par plānošanas reģionu teritorijām” noteikto teritorijas dalījumu, <https://likumi.lv/ta/id/191670-noteikumi-par-planosanas-regionu-teritorijam> ).
	6. **Piedāvājumu vērtēšanas kritērijs:** zemākā cena
	7. **Samaksas noteikumi -** Atbilstoši Līguma nosacījumiem.
	8. Iepirkuma priekšmets netiek dalīts daļās.
1. **PIEDĀVĀJUMU NOFORMĒŠANA UN IESNIEGŠANA.**
	1. Piedāvājums jāiesniedz līdz 2020. gada 30. oktobra plkst.12:00.
	2. Piedāvājumus var iesniegt elektroniski pa e-pastu: **rpr@rpr.gov.lv** vai personīgi Rīgas plānošanas reģionā, vai nosūtot pa pastu: Rīgas plānošanas reģions, adrese: Zigfrīda Annas Meierovica bulvāris 18, Rīga, LV-1050, Latvija
	3. Pretendenti ir atbildīgi par piedāvājuma piegādi šī iepirkuma Nolikumā noteiktajā adresē un termiņā. Ja piedāvājums tiks saņemts pēc noteiktā termiņa, Rīgas plānošanas reģiona atbildīgais darbinieks norāda uz tā saņemšanas datumu, laiku un pēc iesniedzēja pieprasījuma atdod to atpakaļ neatvērtu iesniedzējam vai nosūta attiecīgu e-pasta vēstuli, ja piedāvājums saņemts elektroniski.
	4. Piedāvājums papīra formātā jāiesniedz vienā caurauklotā eksemplārā (orģināls) ar piedāvājuma kopiju elektroniskajā datu nesējā (USB vai CD), aizlīmētā, aizzīmogotā aploksnē ar uzrakstu: „Piedāvājums iepirkumam „Apmācību nodrošināšana valsts sociālās aprūpes centru darbiniekiem un pašvaldību piesaistītiem sociāliem mentoriem pilngadīgu personu ar garīga rakstura traucējumiem sagatavošanai pārejai uz dzīvi sabiedrībā”, identifikācijas Nr. T/RPR/2020/DI-22.” Uz aploksnes jānorāda Pretendenta nosaukums, adrese, telefona Nr., kontaktpersonas vārds, uzvārds, e-pasts. Piedāvājumam jābūt sagatavotam latviešu valodā, skaidri salasāmam, bez labojumiem un dzēsumiem.
	5. Piedāvājums elektroniskā formātā (pa e-pastu) jāiesniedz parakstīts ar iesniedzēja paraksttiesīgās personas drošu elektronisko parakstu.
	6. Piedāvājuma dokumentiem jābūt latviešu valodā, skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp oriģinālu un kopiju, noteicošais būs oriģināls. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
	7. Visiem Pretendenta iesniegtajiem dokumentiem un to atvasinājumiem jābūt noformētiem saskaņā Dokumentu juridiskā spēka likumu un Ministru kabineta 2018. gada 4.septembra noteikumiem Nr. 558 “Dokumentu izstrādāšanas un noformēšanas kārtība”.Pretendents var iesniegt piedāvājumu tikai par visu iepirkuma priekšmeta apjomu, ievērojot iepirkuma nosacījumus, t. sk. Tehniskajās specifikācijās noteiktās prasības. Pretendents var iesniegt tikai 1 (vienu) piedāvājuma variantu.
	8. Pretendents līdz piedāvājuma iesniegšanas termiņa beigām ir tiesīgs grozīt, papildināt vai atsaukt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši Nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.
2. **PRETENDENTU KVALIFIKĀCIJAS PRASĪBAS UN IESNIEDZAMIE DOKUMENTI**

|  |  |  |
| --- | --- | --- |
| **Nr.** | **Kvalifikācijas prasības** | **Dokuments kvalifikācijas prasības atbilstības novērtēšanai un pretendenta iesniedzamie atlases dokumenti** |
| 3.1. | Pieteikums dalībai konkursā  | Nolikuma 2. pielikums, kuru paraksta Pretendenta paraksttiesīgā persona.Ja pieteikumu paraksta cita persona, klāt jāpievieno paraksttiesīgās personas izsniegta pilnvara.Pretendentam jābūt reģistrētam, atbilstoši normatīvo aktu prasībām *(Pasūtītājs par atbilstību šai prasībai pārliecinās www.lursoft.lv vai https://www6.vid.gov.lv/SDV)*;Pretendentam uz piedāvājumu iesniegšanas pēdējo dienu, ņemot vērā Valsts ieņēmumu dienesta nodokļu administrēšanas sistēmas pēdējās datu aktualizācijas datumu, nedrīkst būt Valsts ieņēmumu dienesta administrēto nodokļu parādi, kas kopsummā pārsniedz 150 EUR. (*Pasūtītājs par atbilstību šai prasībai pārliecinās Valsts ieņēmumu dienesta publiskajā nodokļu parādnieku datubāzē-https://www6.vid.gov.lv/NPAR).* Pretendents ir tiesīgs kopā ar savu piedāvājumu iesniegt pierādījumus, kas apliecina nodokļu parādu neesamību |
| 3.2.  | Pretendentam iepriekšējo 3 (trīs) gadu laikā (2017., 2018., 2019. un 2020.gadā līdz piedāvājumu iesniegšanas dienai) vai īsākā laikā, ņemot vērā Pretendenta dibināšanas vai darbības uzsākšanas laiku, ir pieredze **vismaz 2 (divu) līgumu izpildē**, kura ietvaros ir veiktas apmācības vismaz 10 personām vienlaicīgi. | Pretendenta iepriekšējo 3 (trīs) gadu laikā (2017., 2018., 2019. un 2020.gadā līdz piedāvājumu iesniegšanas dienai), veikto darbu (pieredzes) apraksts (Nolikuma 3. pielikums).Pretendents iesniedz vismaz 1 (vienu) atsauksmi, kas apliecina Pretendenta atbilstību 3.2. punktā noteiktajām prasībām. Pretendenta pieredze apliecināma ar pozitīvām (sekmīga, savlaicīga un kvalitatīva pakalpojuma sniegšana) atsauksmēm no pasūtītājiem, kuri norādīti Nolikuma 3.pielikumā. Ja Pretendents neiesniedz atsauksmi, tas norāda **personas, kas var sniegt atsauksmi par Pretendenta pieredzi** un Pasūtītājs ir tiesīgs patstāvīgi iegūt informāciju par Pretendenta pieredzi un kvalitāti. |
| 3.3. | Pretendenta piesaistīto speciālistu saraksts.Pretendentam jāpiesaista vismaz divi no minētajiem speciālistiem:• Sociālais darbinieks, kuram ir augstākā izglītība sociālajā darbā vai karitatīvajā sociālajā darbā, kā arī pieredze darbā ar personām ar garīga rakstura traucējumiem un pieredze apmācību vadīšanā pieaugušajiem (jāpiesaista obligāti);**un**• Psihologs, kurš ir reģistrēts psihologu reģistrā un kuram ir pieredze darbā ar personām ar garīga rakstura traucējumiem un apmācību vadīšanā pieaugušajiem**vai**• Veselības aprūpes vai citas jomas speciālists, kuram ir pieredze seksuālās un reproduktīvās veselības jomā, kā arī apmācību vadīšanā pieaugušajiem**vai**• Jurists vai citas jomas speciālists, kuram ir pieredze personu ar garīga rakstura traucējumiem interešu aizstāvībā un pieredze apmācību vadīšanā pieaugušajiem; | Pretendents norāda speciālistus (Nolikuma 4. pielikums), kuri nodrošinās apmācību saturu, norādot tehniskajās specifikācijās (Nolikuma 1. pielikums) norādītajai apmācību tematiskajai daļai.Papildus iesniedz speciālistu pieredzes aprakstu (Pielikums Nr.5) un izglītību apliecinošus dokumentus. |
| 3.4. | Pretendents savā piedāvājumā norāda visus tos apakšuzņēmējus, kuru sniedzamo darbu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo darbu līguma daļas procentuāli. | Nolikuma 6.pielikumsApakšuzņēmēji papildus iesniedz rakstisku apliecinājumu (Nolikuma 7.pielikums) par gatavību piedalīties iepirkuma līguma izpildē. |
| 3.5. | Finanšu piedāvājums | Finanšu piedāvājums jāiesniedz atbilstoši Nolikuma 8.pielikumam. Finanšu piedāvājumā norādītajām cenām ir jābūt norādītām euro (EUR), norādot piedāvātās cenas ar precizitāti divi cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli. Finanšu piedāvājumā ir jāiekļauj izmaksas par telpu un aprīkojuma nomu, ēdināšanu un kafijas paužu nodrošināšanu, kā arī transporta izdevumi uz praktikuma norises vietu. |
| 3.6. | Tehniskais piedāvājums | Tehniskajai specifikācijai (Pielikums Nr.1) jābūt parakstītai. To paraksta Pretendenta attiecīgi pilnvarots pārstāvis (pārstāvības tiesības reģistrētas publiskos reģistros vai izsniegta attiecīga pilnvara).Piedāvājums ir spēkā vismaz 6 (sešus) mēnešus no piedāvājuma iesniegšanas termiņa beigām. Piedāvājuma spēkā esamības laiks norādāms pieteikumā (Nolikuma 2. pielikumā) |

1. **PIEDĀVĀJUMU VĒRTĒŠANA UN LĒMUMA PIEŅEMŠANA.**
	1. Pretendentu iesniegtos piedāvājumus skatīs, atlasīs un vērtēs Pasūtītāja Iepirkuma komisija. Pasūtītājs pretendentu piedāvājumu vērtēšanā ir tiesīgs piesaistīt arī citus speciālistus ar padomdevēja tiesībām vai konsultēties ar tiem neklātienē.
	2. Piedāvājumu izskatīšanas laikā Pasūtītājs ir tiesīgs uzaicināt pretendentu uz pārrunām vai arī veikt saraksti ar pretendentu, lai pretendents precizētu un izskaidrotu savā piedāvājumā iekļauto informāciju un/vai atsevišķas detaļas un lai saskaņotu Pasūtītāja vajadzības ar pretendenta iespējām.
	3. Piedāvājumi, kas iesniegti pēc 2.1.punktā norādītā termiņa, netiks vērtēti.
	4. Pasūtītājs pārbaudīs pretendentu atbilstību šajā nolikumā izvirzītajām kvalifikācijas prasībām. Par atbilstošiem tiks uzskatīti tikai tie piedāvājumi, kas atbilst visām nolikumā norādītajām prasībām, ko apliecinās iesniegtie dokumenti vai Pasūtītāja pārbaudītā informācija publiskās datu bāzēs. Neatbilstošie piedāvājumi vai piedāvājumi, kas saturēs nepatiesu informāciju par to kvalifikāciju, tālāk netiks vērtēti.
	5. Pasūtītājs pārliecināsies, vai iesniegtais piedāvājums atbilst Tehniskās specifikācijas prasībām, t.i., vai ir iesniegts atbilstošs tehniskais piedāvājums, kurā norādīta visa tehniskajā specifikācijā pieprasītā informācija. Neatbilstošie piedāvājumi tālāk netiks vērtēti.
	6. Pasūtītājs pārliecināsies, vai piedāvājums ir finanšu piedāvājuma prasībām atbilstošs un tajā nav aritmētisku kļūdu, un izlabos tās.
	7. Ja, vērtējot finanšu piedāvājumu, Pasūtītājam Pretendenta piedāvājums šķiet nepamatoti lēts, tad tas, atbilstoši Publisko iepirkumu likuma 53.panta noteikumiem, vai piemērojot atsevišķus Publisko iepirkumu likuma noteikumus, var pieprasīt pretendentam iesniegt detalizētu paskaidrojumu par būtiskajiem piedāvājuma nosacījumiem. Ja pretendents noteiktajā termiņā paskaidrojumu neiesniedz, pretendenta piedāvājums tālāk netiek skatīts. Ja, izvērtējot pretendenta sniegto paskaidrojumu, Pasūtītājs konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu pakalpojuma cenu, Pasūtītājs attiecīgā pretendenta piedāvājumu var atzīt par nepamatoti lētu un piedāvājumu tālāk nevērtēt.
	8. Zemākās cenas kritērijs tiek noteikts pēc sekojošas formulas:

$$\frac{A+B}{2}=C$$

A - viena apmācību cikla cena (klātienes apmācības)

B - viena apmācību cikla cena (attālinātās apmācības)

C - zemākā cena

1. **PRETENDENTU INFORMĒŠANA UN LĪGUMA SLĒGŠANA.**
	1. Pasūtītājs 3 (trīs) darba dienu laikā pēc tam, kad pieņemts lēmums par iepirkuma līguma slēgšanu, vienlaikus rakstveidā informē visus Pretendentus par pieņemto lēmumu, nosūtot attiecīgu paziņojumu uz pretendenta piedāvājumā norādīto kontaktpersonas e-pastu.
	2. Līgumu ar izraudzīto Pretendentu slēdz pēc dienas, kad paziņojums par tirgus izpētes rezultātiem, izsūtīts visiem pretendentiem.
	3. Līgumu slēdz, atbilstoši Pasūtītāja sagatavotam līguma projektam un pretendenta piedāvājumam. Pusēm ir tiesības līguma slēgšanas procesā vienoties par līguma noteikumiem.
	4. Pretendentam ir pienākums parakstīt līgumu vienas nedēļas laikā no attiecīga rakstveida uzaicinājuma, kas tiek nosūtīts uz pretendenta piedāvājumā norādīto e-pastu, nosūtīšanas brīža.
	5. Ja izraudzītais Pretendents atsakās slēgt iepirkuma līgumu vai nenoslēdz to 5.4.punktā noteiktajā termiņā, Pasūtītājs pieņem lēmumu slēgt līgumu ar nākamo pretendentu, kura piedāvājums ir atbilstošs un ar viszemāko cenu.
2. **Pielikumi**

1. pielikums “Tehniskā specifikācija”;

2. pielikums “Pieteikums”;

3.pielikums “Pretendenta pieredzes paraksts”;

4.pielikums “Piesaistīto speciālistu saraksts”;

5. pielikums “Speciālista pieredzes apraksts”;

6.pielikums “Apakšuzņēmējiem nododamo darbu saraksts”;

7.pielikums “Apakšuzņēmēja apliecinājums”;

8. pielikums “Finanšu piedāvājums”

9.pielikums “Līguma projekts”.